Les prohibicions de contractar relatives a les circumstàncies contingudes a les lletres c, d, f, g i h de l'apartat 1 de l'article anterior, les aprecien directament els òrgans de contractació i subsisteixen mentre concorrin les circumstàncies que en cada cas les determinen.
La prohibició de contractar per les causes previstes a les lletres a i b de l'apartat 1 de l'article anterior l'aprecien directament els òrgans de contractació, quan la sentència o la resolució administrativa s'hagi pronunciat expressament sobre el seu abast i durada, i subsisteix durant el termini que s'hi assenyali.
En cas que la sentència o la resolució administrativa no continguin pronunciament sobre l'abast o durada de la prohibició de contractar; en els casos de la lletra e de l'apartat primer de l'article anterior; i en els supòsits que preveu l'apartat segon, també de l'article anterior, l'abast i durada de la prohibició s'ha de determinar mitjançant un procediment instruït a aquest efecte, de conformitat amb el que disposa aquest article.
La competència per fixar la durada i l'abast de la prohibició de contractar en el cas de les lletres a i b de l'apartat 1 de l'article anterior, en els casos en què no figuri a la sentència o resolució corresponent, i la competència per a la declaració de la prohibició de contractar en el cas de la lletra e de l'apartat primer de l'article anterior respecte de l'obligació de comunicar la informació prevista en matèria de classificació i respecte del registre de licitadors i empreses classificades, correspon al ministre d'Hisenda i Administracions Públiques, amb la proposta prèvia de la Junta Consultiva de Contractació Administrativa de l'Estat, o als òrgans que siguin competents en l'àmbit de les comunitats autònomes en el cas de la lletra e) esmentada.
Als efectes de poder complir el que estableix el paràgraf anterior, l'òrgan judicial o administratiu del qual emani la sentència o resolució administrativa n'ha de remetre d'ofici un testimoni o una còpia a la Junta Consultiva de Contractació Administrativa de l'Estat, sense perjudici que aquest òrgan, si té coneixement de la seva existència i no ha rebut el testimoni esmentat de la sentència o còpia de la resolució administrativa, els pugui sol·licitar a l'òrgan del qual van emanar.
En els supòsits que preveu la lletra e de l'apartat 1 de l'article anterior referit a casos en què s'hagi incorregut en falsedat en efectuar la declaració responsable a què es refereix l'article 146, i en els supòsits previstos a l'apartat segon de l'article 60, la declaració de la prohibició de contractar correspon a l'òrgan de contractació.
La competència per a la declaració de la prohibició de contractar en els casos en què l'entitat contractant no tingui el caràcter d'administració pública correspon al titular del departament, president o director de l'organisme al qual estigui adscrita o del qual depengui l'entitat contractant o al que correspongui la seva tutela o control.
Si l'entitat contractant està vinculada a més d'una administració, és competent l'òrgan corresponent de la qual tingui el control o la participació majoritària.
Quan, de conformitat amb el que assenyala aquest article, sigui necessària una declaració prèvia sobre la concurrència de la prohibició, l'abast i durada d'aquesta s'han de determinar seguint el procediment que s'estableixi en les normes de desplegament d'aquesta Llei.
En els casos en què per sentència penal ferma així es prevegi, la durada de la prohibició de contractar és la que s'hi preveu.
En els casos en què aquesta no hagi establert un termini, aquesta durada no pot excedir els cinc anys des de la data de la condemna per sentència ferma.
En la resta dels supòsits, el termini de durada no pot excedir els tres anys, per al còmput dels quals cal atenir-se al que estableix l'apartat tercer de l'article 61 bis.
En el cas de la lletra a de l'apartat 1 de l'article anterior, el procediment, si és necessari, no es pot iniciar una vegada transcorregut el termini previst per a la prescripció de la pena corresponent, i en el cas de la lletra b de l'apartat 2 del mateix article, si han transcorregut més de tres mesos des que es va produir l'adjudicació.
En els casos restants previstos a l'article esmentat, el procediment per a la declaració de la prohibició de contractar no es pot iniciar si han transcorregut més de tres anys comptats a partir de les dates següents:
a ) Des de la fermesa de la resolució sancionadora, en el cas de la causa prevista a la lletra b de l'apartat 1 de l'article anterior;
b ) Des de la data en què s'hagin facilitat les dades falses o des d'aquella en què s'hagi hagut de comunicar la informació corresponent, en els casos previstos a la lletra e) de l'apartat 1 de l'article anterior;
c ) Des de la data en què sigui ferma la resolució del contracte, en el cas previst a la lletra d de l'apartat 2 de l'article anterior;
d ) En els casos previstos a la lletra a de l'apartat 2 de l'article anterior, des de la data en què s'hagi procedit a l'adjudicació del contracte, si la causa és la retirada indeguda de proposicions o candidatures; o des de la data en què s'hagi hagut de procedir a l'adjudicació, si la prohibició es fonamenta en l'incompliment del que estableix l'apartat segon de l'article 151.
e ) Des que l'entitat contractant va tenir coneixement de l'incompliment de les condicions especials d'execució del contracte en els casos que preveu la lletra c de l'apartat segon de l'article 61 bis.
Les prohibicions de contractar que contenen les lletres b, d, f i g de l'apartat 1 de l'article anterior i c del seu apartat 2, les aprecien directament els òrgans de contractació i subsisteixen mentre concorrin les circumstàncies que en cada cas les determinen.
La prohibició de contractar per la causa que preveu la lletra a de l'apartat 1 de l'article anterior l'aprecien directament els òrgans de contractació, sempre que la sentència es pronunciï sobre el seu abast i durada, i subsisteix durant el termini que s'hi assenyali.
Quan la sentència no contingui pronunciament sobre la prohibició de contractar o la seva durada, la prohibició l'han d'apreciar directament els òrgans de contractació, però el seu abast i la seva durada s'han de determinar mitjançant procediment instruït de conformitat amb el que disposen els apartats 2 i 3 d'aquest article.
En la resta dels supòsits que preveu l'article anterior, l'apreciació de la concurrència de la prohibició de contractar requereix la declaració prèvia de la seva existència mitjançant procediment a l'efecte.
En els casos en què, de conformitat amb el que assenyala l'apartat anterior, sigui necessària una declaració prèvia sobre la concurrència de la prohibició, l'abast i la durada d'aquesta s'han de determinar seguint el procediment que s'estableixi en les normes de desplegament d'aquesta Llei atenent, si s'escau, l'existència de dol o manifesta mala fe en l'empresari i l'entitat del dany causat als interessos públics.
La durada de la prohibició no pot excedir els cinc anys, amb caràcter general, o vuit anys en el cas de les prohibicions que tinguin com a causa l'existència d'una condemna mitjançant sentència ferma.
Tanmateix, les prohibicions de contractar basades en la causa que preveu la lletra d de l'apartat 2 de l'article anterior subsisteixen, en tot cas, durant un termini de dos anys, comptats des de la seva inscripció en el Registre oficial de licitadors i empreses classificades, i les imposades per la causa que preveu la lletra e del mateix apartat no poden excedir un any de durada.
El procediment de declaració no es pot iniciar si han transcorregut més de tres anys comptats a partir de les dates següents:
a ) Des de la fermesa de la resolució sancionadora, en el cas de la causa que preveu la lletra c de l'apartat 1 de l'article anterior;
b ) des de la data en què s'hagin facilitat les dades falses o des d'aquella en què s'hauria hagut de comunicar la informació corresponent, en els casos que preveu la lletra e de l'apartat 1 de l'article anterior;
c ) des de la data en què sigui ferma la resolució del contracte, en el cas que preveu la lletra a de l'apartat 2 de l'article anterior;
d ) des de la data de formalització del contracte, en el cas que preveu la lletra b de l'apartat 2 de l'article anterior;
e ) En els casos que preveu la lletra d de l'apartat 2 de l'article anterior, des de la data en què s'hagi fet l'adjudicació del contracte, si la causa és la retirada indeguda de proposicions o candidatures; o des de la data en què s'hauria d'haver fet l'adjudicació, si la prohibició es fonamenta en l'incompliment del que estableix l'article 151.2.
En el cas de la lletra a de l'apartat 1 de l'article anterior, el procediment, si és necessari, no es pot iniciar una vegada transcorregut el termini previst per a la prescripció de la pena corresponent, i en el cas de la lletra e de l'apartat 2, si han transcorregut més de tres mesos des que es va produir l'incompliment.
La competència per fixar la durada i l'abast de la prohibició de contractar en el cas de la lletra a de l'apartat 1 de l'article anterior, com també per declarar la prohibició de contractar en el supòsit que preveu la lletra c del mateix apartat, correspon al ministre d'Economia i Hisenda, que ha de dictar resolució a proposta de la Junta Consultiva de Contractació Administrativa de l'Estat.
La prohibició declarada així impedeix contractar amb qualsevol òrgan de contractació.
En el supòsit que preveu la lletra e de l'apartat 1 de l'article anterior la declaració de la prohibició correspon a l'Administració o entitat a la qual s'ha de comunicar la informació corresponent; en els casos previstos a les lletres a, d i e de l'apartat 2, a l'Administració contractant; i en el supòsit de la lletra b d'aquest mateix apartat, a l'Administració que hagi declarat la prohibició.
En aquests casos, la prohibició afecta la contractació amb l'Administració o entitat del sector públic competent per declarar-la, sense perjudici que el ministre d'Economia i Hisenda, prèvia comunicació d'aquelles i amb audiència de l'empresari afectat, considerant el dany causat als interessos públics, pugui estendre'n els efectes a la contractació amb qualsevol òrgan, ens, organisme o entitat del sector públic.
L'eficàcia de les prohibicions de contractar a què es refereixen les lletres c i e de l'apartat 1 de l'article anterior, així com la de les establertes en el seu apartat 2, està condicionada a la seva inscripció o constància en el Registre oficial de licitadors i empreses classificades que correspongui.
Igualment l'eficàcia de la resolució que determini l'abast i la durada de la prohibició de contractar derivada de la causa que preveu la lletra a de l'apartat 1 de l'article anterior està condicionada a la seva inscripció.
Als efectes de l'aplicació d'aquest article, les autoritats i òrgans competents han de notificar a la Junta Consultiva de Contractació Administrativa de l'Estat i als òrgans competents de les comunitats autònomes les sancions i resolucions fermes recaigudes en els procediments esmentats a l'article anterior, així com la comissió dels fets previstos a la lletra e del seu apartat 1 i a les lletres b, d i e del seu apartat 2, a fi que es puguin instruir els expedients que preveu aquest article o adoptar-se les resolucions que siguin pertinents i procedir, si s'escau, a la seva inscripció en el Registre oficial de licitadors i empreses classificades que escaigui.
Així mateix, la Junta Consultiva de Contractació Administrativa de l'Estat pot sol·licitar a aquestes autoritats i òrgans totes les dades i antecedents que siguin necessaris als mateixos efectes.